मलेरिया के बाद स्वाइन फ्लू साफ, बीकानेर ने ली राहत की सांस
सर्दीकी विदाई के साथ ही एक राहतभरी खबर यह है कि नवंबर से फरवरी तक सताने वाली जानलेवा बीमारी स्वाइन फ्लू ने इस बार दस्तक नहीं दी और माैसम के लिहाज से अब इस बीमारी की आशंका नगण्य रह गई है। ऐसे में पिछले पांच सालों में वर्ष 2014 के बाद यह दूसरा मौका है जब एच1एन1 का संक्रमण बीकानेर में दस्तक नहीं दे पाया। इससे इतर तीन सालों में इस बीमारी से पीड़ित 408 लोगों को पीबीएम हॉस्पिटल में भर्ती करवाना पड़ा जिनमें से 43 लोगों की मौत हो गई।
बीकानेर में मौसमी बीमारियों की बात करें तो यहां सर्वाधिक रोगी मलेरिया के रिपोर्ट होते हैं। पांच साल पहले तक यहां औसतन चार से पांच हजार मलेरिया रोगी रिपोर्ट होते रहे हैं। अतीत में यह तादाद 20 हजार रोगी प्रतिवर्ष तक रह चुकी है। इससे इतर बीते साल महज 292 मलेरिया रोगी बीकानेर जिले के रिपोर्ट हुए। बीमारी से एक व्यक्ति की मौत हुई। रोगियों का यह आंकड़ा पांच सालों में लगातार घटता हुआ इस स्तर पर पहुंचा। ऐसे में मलेरिया से मुक्ति की उम्मीद जगी है वहीं इस बार स्वाइन फ्लू का आंकड़ा जीरो रहना भी राहतकारी है।
विशेषज्ञ चिकित्सकों का मानना है मलेरिया जहां प्रयासों से नियंत्रित होने का अनुमान लगाया जा सकता है। इसे प्रयासों से रोका गया लगता है। स्वाइन फ्लू के प्रति भी लोगों की जागरूकता बढ़ी है लेकिन बीमारी नहीं फैलने की एक वजह वायरस को पनपने के लिए अनुकूल मौसम नहीं होना भी हो सकता है। मसलन, सर्दी के दिन कम होना। बरसात कम। गर्मी तेजी से बढ़ना आदि।
वर्ष रोगी मौते
2012119 11
2013 108 19
2014 00 00
वर्षरोगी मौते
2015184 13
2016 00 00
^लगातार मच्छररोधी और एंटी लार्वा एक्टीविटी का नतीजा है कि बीकानेर मलेरिया मुक्त हो रहा है। स्वाइन फ्लू के प्रति भी लोगों को जागरूक कर ही रहे हैं। इस बार रोगी रिपोर्ट नहीं होना राहत कारी है। डा.देवेन्द्रचौधरी, सीएमएचओ
^रोगीरिपोर्ट नहीं हुए यह अच्छी बात है लेकिन इससे यह नहीं मान सकते कि रोग का खात्मा हो गया है। खासतौर पर स्वाइन फ्लू को पनपने के लिए हो सकता है उचित मौसम नहीं मिला है। पीबीएम हॉस्पिटल में स्वाइन फ्लू वार्ड, दवाइयां, वेंटीलेटर सहित अन्य सारे इंतजाम एहतियातन किए गए थे। अब भी जारी है। डा.वी.बी.सिंह,मेडिसिन विभागाध्यक्ष मेडिकल कॉलेज
hin_Deva hin_Deva hin_Deva hin_Deva hin_Deva unk unk unk hin_Deva unk unk hin_Deva hin_Deva